എം.ജി. വണ് എസ്.യു.വി. ഉടന് എത്തുന്നു ആഗോള അവതരണം ജൂലായ് 30ന് എം.ജി. മോട്ടോഴ്സിന്റെ ഏറ്റവും പുതിയ എസ്.യു.വി. മോഡലായ എം.ജി. വണ്ണിന്റെ ടീസര് ചിത്രങ്ങള് പുറത്തുവിട്ടു. വണ് എസ്.യു.വിയുടെ ഗ്ലോബല് പ്രീമിയര് ജൂലൈ 30നാണ് പ്രഖ്യാപിച്ചിട്ടുള്ളത്. എം.ജി. മോട്ടോഴ്സിന്റെ ഏറ്റവും പുതിയ ഡിസൈന് ശൈലിയും സാങ്കേതികവിദ്യകളും ഉള്പ്പെടുന്ന വാഹനമാണ് വണ് എന്നാണ് റിപ്പോര്ട്ട്. എം.ജി. മോട്ടോഴ്സ് പുതുതായി വികസിപ്പിച്ചെടുത്ത ഓള് ഇന് വണ് ഡിസൈന്ഡ് പ്ലാറ്റ്ഫോമായ സിഗ്മ ആര്കിടെക്ചറിലാണ് വണ് നിര്മിക്കുന്നത്. ചിപ്പ് ടെക്നോളജിയും ഈ വാഹനത്തില് നല്കിയിട്ടുണ്ടെന്നാണ് സൂചന. സിഗ്മ പ്ലാറ്റ്ഫോം വികസിപ്പിച്ചിട്ടുള്ളത് ഇലക്ട്രിക് വാഹനങ്ങളിലും ഉപയോഗിക്കാന് കഴിയുന്ന രീതിയിലാണ്. പുതിയ ഡിസൈന് നല്കിയിട്ടുള്ള ബ്ലാക്ക് ഫിനീഷ് ഗ്രില്ലാണ് ഈ വാഹനത്തിലുള്ളത്. പുറം ഭാഗത്തെ മോടിപിടിപ്പിക്കാനായി ഷാര്പ്പ് എഡ്ജുകള് നല്കിയിള്ള ബമ്ബര്, നേര്ത്ത ഡിസൈനിലുള്ള എല്.ഇ.ഡി. ഹെഡ്ലാമ്ബും ഡി.ആര്.എല്ലും, അലോയി വീലുകള്, ഹാച്ച് ഡോറില് മുഴുവന് നീളുന്ന ടെയ്ല്ലാമ്ബ്, പവര് ലൈനുകള് നല്കിയുള്ള ബോണറ്റ് എന്നിവ നല്കി. മെക്കാനിക്കല് ഫീച്ചറുകള് പുറത്തുവിട്ടിട്ടില്ല. 180 ബി.എച്ച്.പി. പവറും 260 എന്.എം. ടോര്ക്കുമേകുന്ന 1.5 ലിറ്റര് ടര്ബോചാര്ജ്ഡ് പെട്രോള് എന്ജിനായിരിക്കും ലഭിക്കുക എന്ന് റിപ്പോര്ട്ടുണ്ട്. ആറ് സ്പീഡ് മാനുവല്, ഡ്യുവല് ക്ലെച്ച് ഓട്ടോമാറ്റിക് എന്നിവയായിരിക്കും എം.ജി. വണ്ണില് ട്രാന്സ്മിഷന് ഒരുക്കുക എന്നാണ് സൂചന.